Document ID: /roh_data/filtered/fineweb-2-filterrobots_roh.jsonl.gz/26483

Burgais da l'Uniun europeica (UE) che vegnan tramess a lavurar en l'exteriur, ston vegnir pajads tenor las medemas reglas sco ils indigens. Quai pretendan ils ministers dal socialesser dals stadis commembers da l'UE.
Atgnamein existan gia ussa reglas minimalas per tals lavurers. Savens na vegnan ellas però betg respectadas, uschia ch'ils lavurers vegnan nizzegiads ora. Quai cun betg resguardar ils standards socials locals.
Svizra na sto betg, sch'ella na vul betg
Uss han anc il parlament d'Europa ed ils singuls stadis da l'UE da decider davart las reglas pli severas. La Svizra na stoppia però betg surprender automaticamain questas eventualas reglas novas, di il Secretariat statal per l'economia Seco. Ch'i vegnia renvià sin talas reglas en la cunvegna da circulaziun libera da persunas, na muntia betg ch'ins saja sfurzà da far quai.
RR novitads 06:00